# Euroopa Liidu C 400A/4. o

| | ISSN 1977-0898 |
| --- | --- |
| Euroopa Liidu
  Teataja | C 400A |
| | |
| Eestikeelne väljaanne | Teave ja teatised | 64. aastakäik4. oktoober 2021 |

ISSN 1977-0898

Euroopa Liidu

Teataja

C 400A

Eestikeelne väljaanne

Teave ja teatised

64. aastakäik4. oktoober 2021

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Kontrollikoda |
| 2021/C 400 A/01 | Osalemiskutse — Finantsaudiitorid – nooremspetsialistide programm — Ajutised töötajad (palgaaste AD 6) | 1 |

Sisukord

Lehekülg

V   Teated

HALDUSMENETLUSED

Kontrollikoda

2021/C 400 A/01

Osalemiskutse — Finantsaudiitorid – nooremspetsialistide programm — Ajutised töötajad (palgaaste AD 6)

1

---

| ET | |
| --- | --- |

ET

---

V Teated

HALDUSMENETLUSED

Kontrollikoda

| 4.10.2021 | ET | Euroopa Liidu Teataja | CA 400/1 |
| --- | --- | --- | --- |

4.10.2021

ET

Euroopa Liidu Teataja

CA 400/1

---

OSALEMISKUTSE

Finantsaudiitorid – nooremspetsialistide programm

Ajutised töötajad (palgaaste AD 6)

(2021/C 400 A/01)

KES ME OLEME

Euroopa Kontrollikoda (edaspidi „kontrollikoda“) on Euroopa Liidu välisaudiitor. 1975. aastal loodud kontrollikoda on üks ELi seitsmest institutsioonist. Asume Luxembourgis ning meie organisatsioonis töötab umbes 900 auditi- ja tugiteenuste ala töötajat kõigist ELi liikmesriikidest.

Kontrollikoda toimib kolleegiumina, kus on 27 liiget – üks igast ELi liikmesriigist. Meie audiitorid kontrollivad, et ELi raamatupidamine oleks korras, et liit täidaks õigesti talle kehtivaid finantsreegleid ning et programmid täidaksid neile seatud eesmärgid ja tooksid kuludele vastavat tulu.

Oma tööga aitame me parandada ELi finantsjuhtimist ning edendame aruandekohustuse täitmist ja läbipaistvust. Teavitame ELi poliitikakujundajaid ja seadusandjaid riskidest, anname neile kindlust, juhime tähelepanu puudustele ja edusammudele ning nõustame neid. Esitame oma tähelepanekud ja soovitused Euroopa Parlamendile, ELi nõukogule, liikmesriikide valitsustele ja parlamentidele ning üldsusele.

Kontrollikoda on jagatud kümneks auditi- ja haldusdirektoraadiks, mis toimivad paindlike ülesandepõhiste meeskondadena. Auditidirektoraadid tegelevad erinevate poliitikavaldkondadega, mille vahel on töötajad jagatud vastavalt tööprogrammist tulenevatele prioriteetidele. Teadmiste haldamine ja asjakohaste eksperditeadmiste arendamine on meie audititöö võtmeks, mis hõlmab ka reisimist ELi ja teistesse riikidesse kogu maailmas. Kontrollikoda pakub stimuleerivat õpikeskkonda, mis soodustab ametialast arengut.

MIDA ME PAKUME

Noorte tööhõive edendamiseks ja andekate hiljuti kõrgkooli lõpetanute ligimeelitamiseks käivitab kontrollikoda nooremspetsialistide programmi, mille raames pakutakse tähtajalisi audiitori töölepinguid. Programmis osalejad saavad ainulaadse kutsealase arengu võimaluse, väärtusliku töökogemuse ning ülevaate ELi finantsasjadest ja poliitikavaldkondadest ning kontrollikoja rollist.

Oleme otsustanud koostada reservnimekirja audiitoritest, kellele võidakse pakkuda lepinguid institutsiooni ajutiste teenistujatena, sõltuvalt vabade ametikohtade olemasolust ja tegevusalastest vajadustest.

Audiitorid võetakse tööle ELi muude teenistujate teenistustingimuste (1) artikli 2b alusel neljaks aastaks, mida võib pikendada ühe korra kuni kaheks aastaks. Esialgse lepingu puhul on katseaja kestus üheksa kuud.

Tööle võetud audiitorid läbivad integratsiooniprogrammi, mis hõlmab tutvustavat perioodi koos asjakohase koolituse ja tööga auditirühmade koosseisus.

Palgaastme AD 6 (1. palgajärk) igakuine põhipalk on praegu 5 563,58 eurot.

Põhipalgale, millelt tuleb maksta liidu maksu ja mis on vabastatud riiklikest maksudest, võivad vastavalt Euroopa Liidu muude teenistujate teenistustingimustes sätestatud tingimustele ja leibkonna koosseisule lisanduda teatavad toetused.

Toetuste arvutamist reguleerivate sätetega saab tutvuda muude teenistujate teenistustingimustes.

ELi institutsioonidel on oma pensioni- ja sotsiaalkindlustussüsteem, mille maksed arvatakse töötajate palgast maha.

Töötajate lastel on võimalus käia tasuta Euroopa koolis.

KEDA ME OTSIME

1.   Õiguslikud nõuded

Muude teenistujate teenistustingimuste artikli 12 lõike 2 kohaselt peab kandidaat taotluse esitamise kuupäeval:

| — | olema ELi liikmesriigi kodanik; |
| --- | --- |

—

olema ELi liikmesriigi kodanik;

| — | omama kõiki kodanikuõigusi; |
| --- | --- |

—

omama kõiki kodanikuõigusi;

| — | olema täitnud kõik talle sõjaväeteenistust reguleerivate õigusaktidega ette nähtud kohustused; |
| --- | --- |

—

olema täitnud kõik talle sõjaväeteenistust reguleerivate õigusaktidega ette nähtud kohustused;

| — | omama töökohustuste täitmiseks vajalikke isikuomadusi. |
| --- | --- |

—

omama töökohustuste täitmiseks vajalikke isikuomadusi.

2.   Kvalifikatsioon

Vastavalt ELi muude teenistujate teenistustingimuste artikli 10 lõikele 1 on nõutav:

| i. | haridustase, mis vastab diplomiga tõendatud vähemalt kolmeaastasele ülikoolikursusele, mis on omandatud kõige rohkem kuus aastat enne käesoleva osalemiskutse kandideerimisavalduste esitamise tähtaega; või |
| --- | --- |

i.

haridustase, mis vastab diplomiga tõendatud vähemalt kolmeaastasele ülikoolikursusele, mis on omandatud kõige rohkem kuus aastat enne käesoleva osalemiskutse kandideerimisavalduste esitamise tähtaega; või

| ii. | kui see on teenistuse huvides põhjendatud, siis samaväärsel tasemel kutsealane koolitus, mis on läbitud kõige rohkem kuus aastat enne käesoleva osalemiskutse kandideerimisavalduste esitamise tähtaega. |
| --- | --- |

ii.

kui see on teenistuse huvides põhjendatud, siis samaväärsel tasemel kutsealane koolitus, mis on läbitud kõige rohkem kuus aastat enne käesoleva osalemiskutse kandideerimisavalduste esitamise tähtaega.

Lisaks eespool nimetatule peab kandidaadil olema:

| — | magistrikraad auditi, raamatupidamise, statistika, matemaatika, ärijuhtimise, rahanduse või majanduse valdkonnas; või |
| --- | --- |

—

magistrikraad auditi, raamatupidamise, statistika, matemaatika, ärijuhtimise, rahanduse või majanduse valdkonnas; või

| — | auditi või raamatupidamise valdkonna kutsekvalifikatsioon (ACCA, CIA jne). |
| --- | --- |

—

auditi või raamatupidamise valdkonna kutsekvalifikatsioon (ACCA, CIA jne).

Juhime tähelepanu sellele, et arvesse võetakse ainult diplomeid ja kutsekvalifikatsioone, mis on välja antud või mida on tunnustatud ELi (või endistes ELi) liikmesriikides või mille kohta on mõne liikmesriigi ametiasutused väljastanud samaväärsuse tõendi.

3.   Töökogemus

Nõutav on vähemalt kaheaastane töökogemus auditi valdkonnas.

4.   Keelteoskus

| — | Ühe ELi ametliku keele valdamine (suuline ja kirjalik) väga heal tasemel (emakeel või vähemalt tase C2). |
| --- | --- |

—

Ühe ELi ametliku keele valdamine (suuline ja kirjalik) väga heal tasemel (emakeel või vähemalt tase C2).

| — | Kuna kontrollikoja ametlikud töökeeled on inglise ja prantsuse keel, on nõutav ühe nimetatud keele valdamine (suuline ja kirjalik) heal tasemel (vähemalt tase C1). Kui kandidaadi emakeel on inglise või prantsuse keel, peab ta valdama hästi teist kontrollikoja töökeelt (suuline ja kirjalik keeleoskus vähemalt tasemel C1). |
| --- | --- |

—

Kuna kontrollikoja ametlikud töökeeled on inglise ja prantsuse keel, on nõutav ühe nimetatud keele valdamine (suuline ja kirjalik) heal tasemel (vähemalt tase C1). Kui kandidaadi emakeel on inglise või prantsuse keel, peab ta valdama hästi teist kontrollikoja töökeelt (suuline ja kirjalik keeleoskus vähemalt tasemel C1).

Teiste keelte oskus tuleb kasuks.

Oma võõrkeeleoskust saab hinnata aadressil:

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid

5.   Oskused

| — | teabe kogumise, sünteesimise ja analüüsimise suutlikkus |
| --- | --- |

—

teabe kogumise, sünteesimise ja analüüsimise suutlikkus

| — | hea suhtlemisoskus |
| --- | --- |

—

hea suhtlemisoskus

| — | paindlikkus töötamisel ülesandepõhises organisatsioonis ja rahvusvahelises keskkonnas |
| --- | --- |

—

paindlikkus töötamisel ülesandepõhises organisatsioonis ja rahvusvahelises keskkonnas

| — | suutlikkus töötada sõltumatult ja meeskondades, sealhulgas käia auditilähetustes |
| --- | --- |

—

suutlikkus töötada sõltumatult ja meeskondades, sealhulgas käia auditilähetustes

| — | vastupidavus ja tugev motivatsioon |
| --- | --- |

—

vastupidavus ja tugev motivatsioon

MENETLUS

Kandideerimisavaldusi hindab valikukomisjon, mille koosseisu määrab töölepingute sõlmimiseks volitatud ametiisik.

Valikukomisjon koostab nimekirja kandidaatidest, kes vastavad eespool esitatud kriteeriumidele 1–4.

Nimekiri kehtib kuni 31. detsembrini 2023 ja seda võib pikendada.

Auditidirektoraadid valivad teenistuse huvidest lähtuvalt nimekirjast kandidaadid, kes kutsutakse vestlusele. Kandidaatidelt võidakse nõuda ka täiendavate eritestide tegemist, et hinnata nende oskusi ja võimeid. Testide laadist, sisust ja ajakavast teavitatakse õigeaegselt kõiki kandidaate.

Vestlused ja testid viib läbi valikukomisjon.

Vestluste ja testide põhjal esitab valikukomisjon töölepingute sõlmimiseks volitatud ametiisikule nimekirja kandidaatidest, kes vastavad ametiülesannete täitmiseks vajalikele nõuetele (eespool esitatud kriteeriumid 3–5). Teenistuse huvidest ja vabadest ametikohtadest lähtuvalt võib töölepingute sõlmimiseks volitatud ametiisik teha tööpakkumise ühele või mitmele valitud kandidaadile.

Kandidaatide kandmine töölepingute sõlmimiseks volitatud ametiisikule esitatud nimekirja ei tähenda tööpakkumise tegemist.

KANDIDEERIMISAVALDUS

Kandideerimisavalduse esitamise tähtaeg on 29. oktoober 2021 kell 12 Kesk-Euroopa aja järgi.

Avaldus tuleb koostada inglise või prantsuse keeles ja esitada ainult elektroonilise vormi kaudu, mille leiate kontrollikoja veebisaidi töövõimalusi tutvustaval lehel (rubriigis „Vabad töökohad“) asuva osalemiskutse all (EN või FR):

https://www.eca.europa.eu/et/Pages/JobOpportunities.aspx

Avaldus peab sisaldama järgmisi dokumente:

| — | motivatsioonikiri (kuni 1 lehekülg), |
| --- | --- |

—

motivatsioonikiri (kuni 1 lehekülg),

| — | ajakohastatud elulookirjeldus (kuni 3 lehekülge) Europassi vormingus (vt http://europa.eu/europass). |
| --- | --- |

—

ajakohastatud elulookirjeldus (kuni 3 lehekülge) Europassi vormingus (vt http://europa.eu/europass).

Juhime tähelepanu sellele, et kandideerimisavalduse hindamisel võetakse arvesse ainult teie elulookirjelduses ja motivatsioonikirjas esitatud teavet.

Avalduses esitatud andmed loetakse tõeseks ja õigeks ning need on seega avalduse esitaja jaoks siduvad.

Kui seda vajalikuks peetakse, peavad kandidaadid taotluse korral esitama oma kvalifikatsiooni, töökogemuse ja praeguste töökohustuste kohta kirjalikud tõendid.

Selleks et tagada avalduse õigeaegne laekumine, soovitame teil tungivalt mitte oodata avalduse esitamisega viimase hetkeni. Kogemused on näidanud, et tähtaja lähenedes võib süsteem muutuda ülekoormatuks.

Avaldusi, milles neid juhiseid täpselt ei täideta, vastu ei võeta.

TÖÖLEVÕTMISPÕHIMÕTTED

Vastavalt kontrollikoja võrdsete võimaluste poliitikale ja personalieeskirjade artiklile 1d hindab kontrollikoda mitmekesisust ja edendab võrdseid võimalusi. Kontrollikoda võtab avaldusi vastu ilma igasuguse diskrimineerimiseta ja töötab selle nimel, et tagada meeste ja naiste tasakaalustatud esindatus, nagu sätestatud Euroopa Liidu põhiõiguste harta artiklis 23. Kontrollikoda astub samme ka selleks, et aidata kaasa töö- ja pereelu ühitamisele.

Kandidaatidel, kes vajavad käesolevas valikumenetluses osalemiseks eritingimusi (nt puude tõttu), palutakse aegsasti saata e-kiri aadressil ECA-Selection@eca.europa.eu.

ANDMEKAITSE

Kontrollikoda kohustub tagama, et kandidaatide isikuandmeid töödeldakse kooskõlas Euroopa Parlamendi ja nõukogu 23. oktoobri 2018. aasta määrusega (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (2).

Täiendava teabe saamiseks palume tutvuda vabadele töökohtadele kandideerimist puudutavate isikuandmete kaitse põhimõtetega, mis asuvad järgmisel aadressil:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_ET.PDF

Käesolevas osalemiskutses esitatud kriteeriumidele vastavate kandidaatide nimekiri avaldatakse kontrollikoja veebisaidil (intranet ja internet). Nimekiri jääb meie veebisaidile kuni selle kehtivusaja lõpuni. Juhime teie tähelepanu sellele, et teil on õigus taotleda oma nime väljajätmist avaldatud nimekirjast. Selleks võite saata e-kirja aadressil ECA-Selection@eca.europa.eu.

OTSUSE LÄBIVAATAMISE TAOTLUS – KAEBUSE ESITAMINE JA KOHTUSSE PÖÖRDUMINE – EUROOPA OMBUDSMANILE KAEBUSE ESITAMINE

Kui te leiate valikumenetluse mis tahes etapis, et mõni otsus kahjustab teie õigusi, võite kasutada järgnevalt loetletud võimalusi.

I.   Taotluse esitamine valikukomisjonile otsuse läbivaatamiseks

Võite esitada kirjaliku põhjendatud taotluse valikukomisjoni otsuse läbivaatamiseks. Taotlus tuleb saata kümne päeva jooksul alates otsuse teatavaks tegemisest aadressil ECA-Recours@eca.europa.eu.

II.   Kaebused

Vastavalt personalieeskirjade artikli 90 lõikele 2 võite esitada kaebuse avalduse tagasilükkamist käsitleva kontrollikoja otsuse kohta kolme kuu jooksul alates otsusest teavitamisest; kaebus tuleb esitada järgmisele aadressile:

| The Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

The Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III.   Kohtusse pöördumine

Personalieeskirjade artikli 91 kohaselt võite kaebuse rahuldamata jätmise otsuse teid kahjustavas osas edasi kaevata Euroopa Liidu Kohtusse. Hagi peab esitama advokaat kolme kuu jooksul alates kaebuse rahuldamata jätmise otsuse teatavaks tegemisest.

IV.   Kaebused Euroopa Ombudsmanile

Kui olete seisukohal, et kontrollikoda on pannud teie avalduse käsitlemisel toime haldusomavoli, võite esitada kaebuse Euroopa Ombudsmanile (olles enne pöördunud kontrollikoja poole ja püüdnud vaidluse lahendada). Kaebus tuleb esitada kirjalikult kahe aasta jooksul pärast asjakohaste asjaolude ilmnemist. Elektrooniline kaebuse vorm on kättesaadav Euroopa Ombudsmani veebisaidil. Euroopa Ombudsmanile esitatud kaebusel ei ole eespool esitatud kaebuse menetlemise tähtaegade suhtes peatavat mõju.

---

(1)  https://eur-lex.europa.eu/legal-content/ET/TXT/PDF/?uri=CELEX:01962R0031-20200101&from=ET

(2)  ELT L 295, 21.11.2018, lk 39.

---